June 27,2020 01:12
गुरुग्राम । देश में लगातार आफतों का दौर जारी है । कोरोना , भूकंप , चक्रवाती तूफान , बारिश , बाढ़ के बाद अब एनसीआर में टिड्डी दल के हमले की बारी है । असल में देश के कई हिस्सों में आफत मचाने के बाद अब टिट्टियों ने दिल्ली एनसीआर की ओर रुख कर लिया है । शनिवार को गुरुग्राम में टिड्डी दल ने हमला किया है । जिले के भीमगढ़ खेड़ी, राजेंद्र पार्क, सूरत नगर, लक्ष्मण विहार, दौलताबाग फ्लाइओवर पर टिड्डियों का दल मंडरा रहा है । इसकी उपस्थिति को देखने के साथ ही अब यूपी और हरियाणा के एनसीआर में आने वाले शहरों के लोगों के लिए नई परेशानी खड़ी हो गई है । फिलहाल गुरुग्राम प्रशासन इनसे मुक्ति पाने के लिए जुगत में लगा है ।
Locust attack in Gurgaon in front of our office pic.twitter.com/SOmzSOTtbc
— Deepak singh (@DeepakSgh) June 27, 2020
बता दें कि टिड्डी दल में लाखों टिड्डियां हैं , जिनका दल आसमान में 10 किलोमीटर लंबा और 6 किलोमीटर चौड़ा है । हालांकि प्रशासन ने यह भी दावा किया है कि टिड्डी दलों निपटने की तैयारी पूरी है ।
विदित हो कि शनिवार को टिड्डियों का दल शहरी इलाकों में भी पहुंच गया है । इनसे बचने के लिए जिले के किसान पटाखे, टिन के डिब्बे बजाकर और धुएं के जरिए टिड्डियों को भगाने की कोशिशों में जुटे हैं । वहीं टिड्डी दलों के हमले को लेकर जिला प्रशासन ने कोई एडवाइजरी नहीं जारी की है । राजेंद्र पार्क, सेक्टर-5, सूरत नगर, धनवापुर, पालम विवार और मारुती कंपनी के एरिया में भी लाखों की संख्या में टिड्डी दलों ने धावा बोला है ।
Locust attack in DLF phase 2, Gurgaon pic.twitter.com/OOGnT0LJsG
— Chaitali Chakravarty (@Chaitaliet) June 27, 2020
इससे इतर , साइबर सिटी के लोगों ने टिड्डी दल के हमले की बात सुनते ही अपने इलाके में ताली थाली के सहारे आवाज करते हुए इन टिड्डियों को भगाने का काम किया । कुछ घंटों से टिड्डी दल इलाके में मंडरा रहे हैं । हालांकि हवा तेज होने की वजह उनकी रफ्तार और बढ़ गई है ।
गुरुग्राम में रहने वाले लोगों ने पूरे हमले का वीडियो भी शेयर किया है । रिहायशी कॉलोनियों में भी टिड्डी दल ने दस्तक दी है । लोग सोशल मीडिया पर भी टिड्डी दलों के हमले के वीडियोज शेयर कर रहे हैं ।
वहीं दिल्ली से सटे सोनीपत जिला के किसानों को डिप्टी कमिश्नर ने अलर्ट कर दिया है । उन्होंने आशंका जताई है कि ओचंडी बॉर्डर के पास खरखौदा में टिड्डी दल पहुंच सकता है । फिर खरखौदा से टिड्डी दल सोनीपत में शाम तक पहुंच सकता है ।
swarms of locust locust attack gurgaon haryana cyber city hariyana news in hindi NCR एनसीआर टिड्डी दल टिड्डियों का हमला गुरुग्राम प्रशासन एनसीआर में टिड्डियों का हमला